فرانسا پرزیدنتی فرانسوا اولاند، آمریکا اولما‌دان دا اوروپانین اؤز امنیتینی تامین ائده‌بیلمه‌سی لازیم اولدوغونو سؤیله‌دی.
فرانسا پرزیدنتی اولاند، اسلوواکی‌نین باشکندی براتیسلاوادا تشکیل ائدیلن غیری-رسمی اوروپا بیرلیگی ذیروه‌سی اوّلینده ژورنالیست‌لرین سوال‌لارینی جوابلاندیردی.
"اوروپانین Brexit-دن سونرا قارشی‌سیندا وئرمه‌سی لازیم اولان بیر ایمتحان وار. بیر پلان بلیرلمه‌میز لازیمدیر." ایفاده‌لرینی ایستیفاده ائدن اولاند، اوروپادا امنیتین یئنی‌دن تاسیس ائدیله بیلمه‌سی اوچون ایجلاسدا امنیت، گله‌جه‌یه حاضیرلیق و گنجلره فورصت مسئله‌لری‌نین اله آلیناجاغینی ایفاده ائتدی.
اولاند، اوروپا اولا‌راق اورتاق بیر پروژه‌ده فیکیر بیرلیغینه یئتیشمه‌نین اهمیتینه وورغو ائده‌رک اگر اورتاق نقطه‌ده بولوشامازلارسا باشاریسیز اولا‌جاق‌لارینی دیله گتیردی.
خصوصیله، امنیت موضوعسونون ایجلاسدا آنا تئما اولا‌راق یئر الاجاغینی وورغولایان اولاند، آلمانیا ایله بیرلیکده تقدیم ائده‌جک‌لر ساوونما بیرلیگی پلانینا دا توخوندو.
اوللاند، " ساوونما موضوعسو اوروپا اوچون بیر پروبلم خصوصیتینده‌دیر. چیخار و دگرلری قورویامازساق اورتادا نه بیرلیک نه قارّه قالا‌جاق. آمریکا‌لی موتتفیکلریمیزله بیرلیکده آتلانتیک راضیلاشماسی چرچیوه‌سینده اؤز ساوونمامیزی ائده‌بیلممیز لازیمدیر. آمریکا ایشین ایچین‌دن چیخدیغین‌دا دا اوروپا اؤزونو قورویا‌بیلمه‌لی." آچیقلاماسینی ائتدی.
